《游春台诗》
唐代·春台仙

玉幢亘碧虚，此乃真人居。裴回仍未进，邪省犹难除。

日落烟水黯，骊珠色岂昏。寒光射万里，霜缟遍千门。

玉魄东方开，嫦娥逐影来。洗心兼涤目，怳若游春台。

清波滔碧天，乌藏黯黮连。二仪不辨处，忽吐清光圆。

乌沈海西岸，蟾吐天东头。

凤凰三十六，碧天高太清。元君夫人蹋云语，

冷风飒飒吹鹅笙。